**A ……………. POLGÁRŐR EGYESÜLET**

**ADATKEZELÉSI SZABÁLYZATA**

**I. RÉSZ**

**1. §**

**A szabályzat célja**

A szabályzat célja a természetes személyeknek a személyes adatok kezelése tekintetében történő védelméről szóló, az Európai Parlament és a Tanács 2016/679. rendelete (a továbbiakban: Általános adatvédelmi rendelet), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Info. tv.) szabályaival összhangban a **………………POLGÁRŐR EGYESÜLET** személyes adatkezelésre irányuló tevékenységének szabályozása.

**2. §**

**Fogalom meghatározások**

Az Általános adatvédelmi rendelet, az Info. tv. és ezen szabályzat alkalmazásában:

1. „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

2. „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

3. „az adatkezelés korlátozása”: a tárolt személyes adatok megjelölése jövőbeli kezelésük korlátozása céljából;

4. „adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

5. „adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

6. „címzett”: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;

7. „harmadik fél”: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

8. „az érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

9. „adatvédelmi incidens”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;

**3. §**

**Az adatkezelés elvei**

Az Általános adatvédelmi rendelet 5. cikke szerint az adatkezelés elvei:

1. **„jogszerűség, tisztességes eljárás és átláthatóság”**;

2. **„célhoz kötöttség”** (adatgyűjtés csak meghatározott, egyértelmű és jogszerű célból történet);

3. **„adattakarékosság”** (csak az adatkezelés célja szempontjából megfelelő, releváns és szükséges adat kezelhető);

4. **„pontosság”** (az adatkezelésnek naprakésznek kell lennie);

5. **„korlátozott tárolhatóság”** (csak az adatkezelés céljának eléréséhez szükséges ideig történhet tárolás);

6. **„integritás és bizalmi jelleg”** (biztosítani kell az adatok biztonságát és védelmét);

7. **„adatkezelő elszámoltathatósága”** (adatkezelőnek képesnek kell lennie az adatkezelés megfelelőségének igazolására).

**4. §**

**Az adatkezelés jogszerűsége**

Az Általános adatvédelmi rendelet 6. cikk szerint:

(1) A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül:

|  |  |
| --- | --- |
| a) |  az érintett hozzájárulását adta személyes adatainak egy vagy több konkrét célból történő kezeléséhez; |

|  |  |
| --- | --- |
| b) |  az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges; |

|  |  |
| --- | --- |
| c) |  az adatkezelés az adatkezelőre vonatkozó jogi kötelezettség teljesítéséhez szükséges; |

|  |  |
| --- | --- |
| d) |  az adatkezelés az érintett vagy egy másik természetes személy létfontosságú érdekeinek védelme miatt szükséges; |

|  |  |
| --- | --- |
| e) |  az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges; |

|  |  |
| --- | --- |
| f) |  az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek. |

Az adatkezelés célját e jogalapra hivatkozással kell meghatározni.

**5. §**

**A hozzájárulás feltételei**

Az Általános adatvédelmi rendelet 7. cikke szerint:

(1) Ha az adatkezelés hozzájáruláson alapul, az adatkezelőnek képesnek kell lennie annak igazolására, hogy az érintett személyes adatainak kezeléséhez hozzájárult.

(2) Ha az érintett hozzájárulását olyan írásbeli nyilatkozat keretében adja meg, amely más ügyekre is vonatkozik, a hozzájárulás iránti kérelmet ezektől a más ügyektől egyértelműen megkülönböztethető módon kell előadni, érthető és könnyen hozzáférhető formában, világos és egyszerű nyelvezettel. Az érintett hozzájárulását tartalmazó ilyen nyilatkozat bármely olyan része, amely sérti e rendeletet, kötelező erővel nem bír.

(3) Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. A hozzájárulás megadása előtt az érintettet erről tájékoztatni kell. A hozzájárulás visszavonását ugyanolyan egyszerű módon kell lehetővé tenni, mint annak megadását.

(4) Annak megállapítása során, hogy a hozzájárulás önkéntes-e, a lehető legnagyobb mértékben figyelembe kell venni azt a tényt, egyebek mellett, hogy a szerződés teljesítésének – beleértve a szolgáltatások nyújtását is – feltételéül szabták-e az olyan személyes adatok kezeléséhez való hozzájárulást, amelyek nem szükségesek a szerződés teljesítéséhez.

**6. §**

**Az érintett jogai**

Az érintett jogosult arra, hogy az adatkezelő illetve az adatfeldolgozó által kezelt személyes adatai vonatkozásában a törvényi feltételek szerint (Általános adatvédelmi rendelet III. fejezete alapján):

* előzetes tájékoztatást kapjon (előzetes tájékozódáshoz való jog),
* hozzáférhessen saját személyes adataihoz (hozzáféréshez való jog),
* személyes adatait az adatkezelő helyesbítse illetve kiegészítse (helyesbítéshez való jog),
* kérelmére illetve törvényi esetekben személyes adatai kezelését az adatkezelő korlátozza (adatkezelés korlátozásához való jog),
* kérelmére illetve törvényben meghatározott esetekben személyes adatait az adatkezelő törölje (törléshez való jog),
* hatósági eljárást kezdeményezésére (hatósági jogorvoslathoz való jog),
* bírósági eljárás kezdeményezésére (bírósági jogorvoslathoz való jog).

**7. §**

**Az adatkezelő és az adatfeldolgozó megnevezése és elérhetősége**

***Az adatkezelő és az adatfeldolgozó megnevezése és elérhetősége: (Általános adatvédelmi rendelet 13. cikk (1) bek. a/ pontja alapján):***

*Az adatkezelő megnevezése és elérhetősége:* ……………………..Polgárőr Egyesület (képviselője: székhelye: ……………….,

…………………………………………………………………………………………………………………).

Az adatfeldolgozó neve, egyéb adatai és elérhetősége: ……………………………………………. ……………………………………………………………………………………..……....

**8. §**

**Az adatkezelő intézkedései és az adatfeldolgozó feladatai**

1. Az adatkezelő megfelelő technikai és szervezési intézkedéseket hajt végre annak biztosítása céljából, hogy a személyes adatok kezelése megfelel a jogszabályoknak. Az adatkezelő megfelelő technikai és szervezési intézkedéseket hajt végre annak biztosítása érdekében is, hogy alapértelmezés szerint kizárólag olyan személyes adatok kezelésére kerüljön sor, amelyek az adott, konkrét adatkezelési cél szempontjából szükségesek.
2. Az adatfeldolgozó kizárólag olyan személyek lehetnek, akik vagy amelyek megfelelő garanciákat nyújtanak arra, hogy az adatfeldolgozás megfelel az Általános adatvédelmi rendeletben és az Info. tv.-ben meghatározott előírásoknak, és megfelelő intézkedéseket tesz az érintettek jogainak védelmét biztosító technikai és szervezési feladatok végrehajtására. Az adatfeldolgozó részletes feladatait az Általános adatvédelmi rendelet és annak különösen a 28. cikke tartalmazza.

**9. §**

**Adatkezelési nyilvántartás**

1. Amennyiben az Általános adatvédelmi rendelet 30. cikkének (5) bekezdése értelmében az adatkezelési tevékenységekről nyilvántartást kell vezetni – mert az adatkezelőnél a foglalkoztatottak létszáma eléri vagy meghaladja a 250 főt, vagy az adatkezelés az érintettek „jogaira és szabadságaira” nézve valószínűsíthetően kockázattal jár, ha az adatkezelés nem alkalmi jellegű, vagy különleges adat kezelésére kerül sor – akkor az adatfeldolgozó képviselője nyilvántartást vezet az adatkezelő nevében végzett adatkezelési tevékenységek minden kategóriájáról.
2. A nyilvántartás az Általános adatvédelmi rendelet 30. cikkének (2) bekezdésében megjelölt adatokat kell tartalmazza.

**10. §**

**Adatvédelmi incidens esetén követendő eljárás**

1. Az adatvédelmi incidenst az adatkezelő illetve az általa megbízott adatfeldolgozó indokolatlan késedelem nélkül köteles bejelenteni az illetékes felügyeleti hatóságnak. A bejelentés mellőzhető, ha az adatvédelmi incidens valószínűsíthetően nem jár kockázattal a természetes személyek „jogaira és szabadságára” nézve. A bejelentés tartalmára az Általános adatvédelmi rendelet 33. cikkében foglaltak az irányadóak.
2. Az adatvédelmi incidens esetén az érintett tájékoztatására az Általános adatvédelmi rendelet 34. cikkében foglaltak az irányadóak.

**II. RÉSZ**

**11. §**

***A …………….. Polgárőr Egyesület tagjának illetve a ……………… Polgárőr Egyesületbe tagfelvételre jelentkező személy adatai kezelésének célja, jogalapja és a megőrzés időtartama***

1. ***Az adatkezelés célja (Általános adatvédelmi rendelet 13. cikk (1) bek. c/ pontja alapján):***

A polgárőr egyesület a tagjának illetve az egyesületbe tagfelvételre jelentkező személynek személyes adatait, a polgárőr (ifjú polgárőr) igazolvány kiállítása céljából, a tagsági viszonnyal illetve a tagfelvétellel összefüggő jogok gyakorlása és kötelezettségek teljesítése céljából, továbbá a polgárőr egyesületi tagok egymás közötti kapcsolattartása, illetve a polgárőr egyesület működtetése céljából kezeli.

1. ***Az adatkezelés jogalapja (Általános adatvédelmi rendelet 6. cikk és 13. cikk (1) bekezdés, Info tv. 5. § (1) bekezdés alapján)***

Általános adatvédelmi rendelet 6. cikk (1) bekezdés a) pontja, Info tv. 5. § (1) bek. a/ pontja (az érintett hozzájáruló nyilatkozata).

Általános adatvédelmi rendelet 6. cikk (1) bekezdés c) pontja (adatkezelőre vonatkozó jogi kötelezettség teljesítése).

Ptk. 3:63. § (1) bekezdés (az egyesület nyilvántartott tagsággal rendelkezik).

Pőtv. 11. § (2)-(4a) bekezdés (polgárőr igazolvány kiállításával kapcsolatos feladatok teljesítése).

1. ***A kezelt személyes adatok és a megőrzésének időtartama és ezen időtartam meghatározásának szempontjai (Általános adatvédelmi rendelet 13. cikk (2) bek. a) pontja, alapján:***

A kezelt személyes adatok körét a Pőtv. 11. § (2)-(4a) bekezdései határozzák meg. Kezelni kell továbbá a polgárőr egyesület tagjának és a tagfelvételre jelentkező személynek a telefonszámát és elektronikus levélcímét.

A fentebb megjelölt személyes adatokat a tagfelvételre jelentkezés napjától a tagfelvételi kérelem visszavonásáig vagy elutasításáig, az egyesületi tag tagsági viszonya megszűnése napjáig illetve a tagsági viszony megszűnését követően legkésőbb addig a napig kell kezelni, amíg a tag az OPSZ-szel és az egyesülettel szemben keletkezett kötelezettségeinek eleget tett.

…………………………………………………………………………………………………….

1. ***A kezelt személyes adatok tervezett továbbítása esetén az adattovábbítás címzettjeinek köre és a továbbítandó adatok (Általános adatvédelmi rendelet 13. cikk (1) bekezdés e) pontja alapján):***

A polgárőr egyesületbe tagfelvételre jelentkezett személynek a Pőtv. 11. § (2) bekezdésében meghatározott személyes adatai a polgárőr egyesület székhelye szerinti megyei polgárőr szövetséghez és az Országos Polgárőr Szövetséghez, valamint hatósági felhívásra a hatósághoz továbbítható.

* 1. ***A személyes adat törlése (Info tv. 9. § (1) bekezdés b) pontja):***

Az adatkezelő illetve az adatfeldolgozó a személyes adatokat az adatkezelésre meghatározott határidő lejáratát követő munkanapon törli.

* 1. ***A kezelt személyes adatok „gyűjtésének forrása”:***

A kezelt személyes adatokat az érintett bocsátja az adatkezelő rendelkezésére.

**III. RÉSZ**

**13. §**

***Tájékoztató kifüggesztése, hozzájáruló nyilatkozat megadása***

1. A ……………….. Polgárőr Egyesület a székhelyén tájékoztatót függeszt ki az Általános adatvédelmi rendeletről, az Info. tv-ről valamint a személyes adatkezelésről.
2. A ……………….. Polgárőr Egyesület jóváhagyott adatkezelési szabályzatát megküldi az egyesület székhelye szerint illetékes megyei polgárőr szövetséghez, valamint az Országos Polgárőr Szövetséghez.
3. A …………………. Polgárőr Egyesület tagfelvételre jelentkező személy, illetve az egyesület tagja külön okiratban hozzájáruló nyilatkozatát adja személyes adatainak kezeléséhez.

**14. §**

***A szabályzat hatálybalépése és alkalmazása***

A ……………….. Polgárőr Egyesület adatkezelési szabályzata az Általános adatvédelmi rendelet 99. cikkének (2) bekezdésében foglaltakkal összhangban 2018. május 25. napján lép hatályba, és a rendelkezéseit e naptól kell alkalmazni.